স্টাফ রিপোর্টার ॥ হবিগঞ্জ শহরে ভ্রাম্যমান আদালত পরিচালনা করা হয়েছে। এ সময় অস্বাস্থ্যকর পরিবেশে খাবার পরিবেশন করার অভিযোগে ১৫ হাজার টাকা জরিমানা করা হয়। এ সময় ফুটপাতের কয়েকটি দোকানও উচ্ছেদ করা হয়। সোমবার দুপুরে ভ্রাম্যমান আদালতের নির্বাহী ম্যাজিস্ট্রেট রুপাইয়া আফরোজের নেতৃত্বে একদল পুলিশ শহরের বাণিজ্যিক এলাকার একটি বেকারীতে অভিযান চালিয়ে ১০ হাজার হাজার টাকা ও উমেদনগর এলাকার একটি আইসক্রীম ফ্যাক্টরীকে ৫ হাজার টাকা জরিমানা করা হয়। এ ছাড়াও চৌধুরীবাজার খোয়াই ব্রীজ এলাকার ফুটপাতের কয়েকটি দোকান উচ্ছেদ করা হয়। মোবাইল কোর্টকে সহযোগিতা করে সদর থানার একদল পুলিশ। ম্যাজিস্ট্রেট জানান, অভিযান অব্যাহত থাকবে।